open-index/open-wikipedia-markdown huggingface dataset:
Emlyon Business School

**Emlyon Business School** je evropska poslovna škola sa kampusima u Parizu, Lyonu, Saint-Étienneu, Casablancau i Šangaju. 
mini|Emlyon Business School logo
Osnovana 1872. EM Lyon je bila rangirana na 14. mjestu među evropskim poslovnim školama u 2014. godini od strane Financial Times -a. Na svjetskoj ljestvici zauzima 68. mjesto za program master poslovne administracije za menadžere. Program Master evropskog poslovanja (MEP - MEB, Master in European Business) je sličan master programu poslovne administracije za redovne studente, ali ima komparativni pristup. EM Lyon također ima program doktorskih studija, kao i nekoliko master programa u specifičnim područjima menadžmenta, kao što su marketing, finansije i preduzetništvo.
Programi škole su trostruko akreditovani od strane međunarodnih udruženja AMBA (Association of MBAs), EQUIS (European Quality Improvement Systems) i AACSB (Association to Advance Collegiate Schools of Business). Škola ima više od 26000 alumnija u oblasti biznisa i politike, kao što su Jean-Pascal Tricoire (Generalni direktor Schneider Electric-a), Stéphane Bern (reporter) i Gwendal Peizerat (ice klizačica).

## Historija 
EM Lyon Business School osnovana je 1872. godine i jedna je od najstarijih poslovnih škola u Francuskoj. Tokom svoog poslovanja škola je nosila više naziva, uključujući ESCAE Lyon, École Supérieure de Commerce de Lyon (ESC Lyon) i EM Lyon. Od 2016. godine, zvanično nosi naziv EM Lyon Business School.

Škola je bila povezana sa Privrednom komorom Lyon Métropole Saint-Étienne Roanne (CCI). U septembru 2018. godine, pravni status škole je promijenjen u društvo s ograničenom odgovornošću otvorenog tipa. Danas je EM Lyon Business School podružnica Early Makers Group SA, čiji kapital je otvoren za alumnije, zaposlenike i investicione fondove poput Bpifrance i Qualium, uz upravljanje od strane CCI Lyon Métropole. 
alt=|mini|350x350piksel|**École Supérieure de Commerce de Lyon**                                                                  Ulazni portal zgrade École Supérieure de Commerce de Lyon, fotografisan oko 1900. godine, koji prikazuje arhitektonski izgled tadašnje poslovne škole u Lyonu s kraja 19. i početka 20. stoljeća.

### Ključni datumi 
* **1872** – Osnovana École Supérieure de Commerce de Lyon (ESC Lyon) uz podršku Privredne komore Lyon.
* **2015** – Otvoren kampus u Casablanci, Maroko, uz partnerstvo s IBM-om.

## Reference
## Vanjski linkovi
* Službena web stranica

Kategorija:Univerziteti u Francuskoj
Kategorija:Lyon
Karakaj

**Karakaj** je naseljeno mjesto u gradu Zvorniku, Bosna i Hercegovina.

## Geografija 
Karakaj danas podrazumijeva širi prostor koji se prostire od mosta za drumski saobraćaj na Drini na jugu do Čelopeka na sjeveru i od Drine na istoku do mosta na rijeci Sapni i Jardana na zapadu. Na prostoru uzvodno uz rijeku Hoču i uz sadašnji put prema Tuzli, nalazi se zaseok Đile.

## Historija 
Selo Karakaj je nekad bilo rijetko naseljeno. Nalazilo se u Zvorničkom polju uz cestu Zvornik - Kozluk, pružajući se od Meteriza i Debelog brda do Tomina hana i puta što se odvaja ka Sapni. U njemu je živjelo isključivo srpsko stanovništvo. Nekoliko srpskih kuća nalazilo se i po rubnim dijelovima okolnih brda. Ime je dobilo po stijeni Kara kaja (od turskih riječi kara - crna i kaja - stijena). Kara kaja se nalazi iznad puta i mosta na Drini. Đile, dio Karakaja naseljen Bošnjacima, su nastale najvjerovatnije 1862.

Zvorničko pravoslavno groblje, koje se nalazilo u podnožju Kahvenjače iznad Kuljanskog puta, premješteno je 1870-ih u Karakaj. Od 1878. u sjevernom dijelu groblja sahranjivano je i katoličko stanovništvo. Za vrijeme Prvog svjetskog rata, u blizini stijene nalazilo se vojničko groblje u kojem su 1914. i 1915. sahranjivani austro-ugarski vojnici. Ostaci groblja bili su vidljivi do sredine 1950-ih kada im se gubi svaki trag.

Od dolaska Austro-ugara do 1934, u Karakaju se nalazio vojni poligon, a preko puta bile su vojne štale sa konjima uz veterinarsku ambulantu. Za vrijeme Kraljevine Jugoslavije, postojale su javna česma i kafana.

U ranijim periodima stanovništvo Karakaja bavilo se isključivo zemljoradnjom. Do 1960-ih nisu postojali ni kafana ni prodavnica te se sve moralo kupovati u Zvorniku. Izgradnjom brojnih privrednih objekata krajem 1950-ih i 1960-ih, Karakaj postaje industrijska zona. Uporedo sa razvojem industrije, razvijalo se i naselje. Karakaj je postao veća mjesna zajednica sa više prodavnica, restorana i radionica, vodovodom i kanalizacijom, nogometnim igralištem i klubom (*FK Radnički*, osnovan 1971), bioskopom i drugim objektima. Od 1972. djeluje i Tehnički školski centar.

Današnje naselje Karakaj, koje je ranije bilo prigradska mjesna zajednica u sastavu grada Zvornika, nastalo je 2012. izdvajanjem dijelova naselja Zvornik i Jardan. Džamija u Đilama svečano je otvorena 2. augusta 2015. Izgradnja je započela 1991, a radovi su poslije rata nastavljeni 2006.

## Stanovništvo 
Na popisu 1879, Karakaj je imao 139 stanovnika, a 1910. 225, od čega 114 muslimana, 102 pravoslavca i devet katolika. Na popisu 1921, naselje je imalo 236 stanovnika, od čega 128 pravoslavnih, 98 muslimana i 10 katolika. U popisima poslije Drugog svjetskog rata, Karakaj se tretirao kao prigradsko naselje, te se broj njegovih stanovnika iskazivao u okviru grada, kao jedna od njegove četiri mjesne zajednice. Mjesna zajednica Karakaj je 1991. imala 1.530 stanovnika, od čega 820 Bošnjaka i 616 Srba.

## Literatura 
*

## Reference 
## Vanjski linkovi 
* Zvanični sajt grada Zvornika
Karizma (Mustafa Sandal)

***Karizma*** je album Mustafe Sandala iz 2009. godine u izdanju diskografske kuće Seyhan Müzik.

## Spisak pjesama 
## Reference 
## Vanjski linkovi 
* Zvanična stranica 

Kategorija:Albumi Mustafe Sandala
Kategorija:Albumi iz 2009.
Denis Zvizdić

**Denis Zvizdić** (rođen 9. juna 1964) jest bosanskohercegovački političar i doktor arhitektonsko-urbanističkih nauka. Od 31. marta 2015. do 23. decembra 2019. vršio je funkciju predsjedavajućeg XII saziva Vijeća ministara Bosne i Hercegovine, a trenutno je član kolegija Predstavničkog doma Parlamentarne skupštine Bosne i Hercegovine. Od 15. novembra 2021. član je Naroda i pravde.

## Biografija 
Rođen je u Sarajevu 9. juna 1964. godine od roditelja koji su porijeklom iz Gacka, a trenutno živi sa suprugom Samirom i sinom Kenanom u Sarajevu. Godine 1989. je diplomirao na Arhitektonskom fakultetu Univerziteta u Sarajevu. Prije rata radio je u Unionivestu, a kasnije je bio ministar za prostorno uređenje Republike Bosne i Hercegovine.

Nakon rata u Bosni i Hercegovini obavljao je istu tu funkciju u okviru Federacije Bosne i Hercegovine. Obavljao je i funkciju direktora Direktorata NEAP-a, te se smatra zaslužnim za izradu državnog akcijskog strateškog plana u oblasti okoliša. Godine 2000. je postao magistar arhitektonskih nauka.

Predaje na Arhitektonskom fakultetu Univerziteta u Sarajevu, trenutno na Katedri za urbanizam i prostorno planiranje. Dobitnik je niza nagrada iz područja društvenog angažmana i stručnog djelovanja, među kojima su: Šestoaprilska nagrada Grada Sarajeva i Zlatna plaketa Međunarodne lige humanista.

Govori engleski i njemački jezik.

### Stranačka karijera 
Godine 1991. Denis Zvizdić je postao član Stranke demokratske akcije (SDA), te bilježio članstvo u općinskom odjeljenju SDA Centar, Kantonalnom odjeljenju SDA Kantona Sarajevo, u predsjedništvu SDA Bosne i Hercegovine, također je bio Predsjednik Vijeća SDA Bosne i Hercegovine. 2015. godine je izabran za potpredsjednika Stranke demokratske akcije. Dana 2. jula 2021. medijima je objavio da će napustiti SDA. Nedugo nakon toga, dana 15. novembra 2021. godine, službeno pristupa Narodu i pravdi.

U političkom djelovanju, obnašao je najznačajnije funkcije, imenovan je za premijera Kantona Sarajevo, predsjedavajućeg Skupštine Kantona Sarajevo, delegata u Domu naroda Parlamenta Federacije Bosne i Hercegovine, potom predsjedavajućeg Predstavničkog doma Parlamenta FBiH, a od 2015. do 2019. je bio predsjedavajući Vijeća ministara BiH. Trenutno je član kolegija Predstavničkog doma BiH.

## Reference 
* CIN: Imovina političara Denis Zvizdić
* Dr. Denis Zvizdić - Parlament Federacije Bosne i Hercegovine - Predstavnički dom
* Denis Zvizdić - Snaga Bosne i Hercegovine
* Tko je Denis Zvizdić | Dnevni List
* Postoji sinergija u SDA i izrazito dobra politička saradnja između Izetbegovića i Tihića | Vijesti.Ba 

Kategorija:Bosanskohercegovački političari
Kategorija:Rođeni 1964.
Kategorija:Političari Federacije Bosne i Hercegovine
Kategorija:Biografije, Sarajevo
Kategorija:Političari Stranke demokratske akcije
Kategorija:Političari Naroda i pravde
Kategorija:Živi ljudi
Kategorija:Političari iz Sarajeva
Kategorija:Bivši studenti Univerziteta u Sarajevu
Kategorija:Predsjedavajući Vijeća ministara Bosne i Hercegovine
Wikipedia na švedskom jeziku

**Wikipedia na švedskom jeziku** () jest verzija Wikipedije, slobodne internetske enciklopedije u vlasništvu Zadužbine Wikimedia, na švedskom jeziku. Počela je s radom u maju 2001. i četvrti je jezički projekt po starosti nakon projekata na engleskom, njemačkom i na katalonskom. Trenutno je druga Wikipedia po broju članaka (trenutno 2.415.030), mada je prosječna veličina članaka znatno manja od skoro svih drugih izdanja. Projekt ne dozvoljava pošteno korištenje slika i isključeno je lokalno postavljanje datoteka, tako da sve slike i drugi multimedijski sadržaj dolazi s Wikimedia Commonsa. Administratori se biraju u razdoblju od jedne godine, te se nakon isteka "mandata" moraju ponovo kandidirati.

## Historija 
Projekt je prvenstveno bio rival susning.nu, wikiju koga je osnovao Lars Aronssoon 2001. Projekt susning je do 28. maja 2003. već postao drugi wiki po broju članaka na internetu. Godine 2002, nekoliko marljivih urednika projekta susning, prešli su na Wikipediju na švedskom jeziku zbog nekoliko kontroverzi, poput nevoljkosti autoriteta osnivača, Aronssonove odluke da dozvoli prikazivanje reklama na stranici i zbog nedostatka odgovarajućih alata za borbu protiv vandalizma. U aprilu 2004, projekt susning ograničio je mogućnost uređivanja članaka tako da su ih samo pojedini korisnici mogli uređivati, što je dodatno povećalo broj korisnika koji su prešli na Wikipediju.

U martu 2006, švedske novine *Svenska Dagbladet* objavile su članak u kojem su uporedili Wikipediju na švedskom jeziku, susning.nu i mrežnu verziju enciklopedije Nationalencyklopedin. Upoređene su odabirom nekoliko članaka koji su zatim dati stručnjacima na ocijenjivanje. Iako je enciklopedija Nationalencyklopedin bila plasirana na prvom mjestu, Wikipedia na švedskom jeziku dobila je dobru ukupnu ocjenu i bila je na prvom mjestu po ažurnosti i pokriću raznih tema, uključujući članke o popularnoj kulturi.

## Galerija 

Wikipedia-logo-v2-sv-500k.svg|Logo za dostignutih 500.000 članaka (u septembru 2012)
Wikipedia-logo-vLLen-sv-1M.svg|Logo za dostignutih 1.000.000 članaka (u junu 2013)
Wikipedia-logo-v2-se-2-million.svg|Logo za dostignutih 2.000.000 članaka (u septembru 2015)

## Također pogledajte 
* Wikipedia na danskom jeziku
* Wikipedia na norveškom jeziku

## Reference 
## Vanjski linkovi 
* Wikipedia na švedskom jeziku
* Mobilno izdanje Wikipedije na švedskom jeziku

Švedski
Moskovska saborna džamija

**Moskovska saborna džamija** ili **Moskovska džuma** () centralni je vjerski objekat za muslimane i najveća gradska džamija u ruskom glavnom gradu Moskvi. Moskovska džamija je prvobitno sagrađena 1904. po arhitektonskom rješenju ruskog arhitekta Nikolaja Žukova, a njenim osnivačem se smatra moskovski trgovac i filantrop tatarskog porijekla Salih Jerzin (1833–1911). U okviru džamije nalazi se i rezidencija Islamske zajednice Rusije.

U periodu od 2011. do 2015. vršeni su obimni radovi na restauraciji i obnovi objekta. Svečano otvaranje obnovljene džamije obavljeno je 23. septembra 2015, a otvaranju su između ostalih prisustovali predsjednici Rusije Vladimir Putin, Turske Recep Tayyip Erdoğan i Palestine Mahmoud Abbas.

Nakon renoviranja, džamija obuhvata prostor od 18.900 m² i može primiti do 10.000 vjernika, te je samim tim jedan od najvećih muslimanskih vjerskih objekata u Evropi. Sagrađena je u bizantijskom stilu, ima ukupno 5 kupola (uključujući i centralnu kupolu s pozlatom visine 46 metara) i dva minareta visine 78 metara. Moskovska džamija ima ukupno 6 etaža, odvojene molitvene prostorije za muškarce i žene, abdesthane, najsavremeniju konferencijsku salu s opremom za simultano prevođenje i galerijski prostor za izložbe i kulturna dešavanja. Centralna kupola i oba minareta prekriveni su zlatnim listićima ukupne težine od 12 kilograma. Džamija posjeduje i 7 brzih liftova, vlastiti televizijski studio i savremeni klimatski sistem. Unutrašnjost zidova i kupole ukrašena je stihovima iz Kur'ana, a u dekoraciji eksterijera korišten je mermer koji je specijalno uvežen iz Kanade.

Objekat je osvijetljen s više od 320 lustera i zidnih lampi, a najveći luster koji visi s kupole je od kristala, težak je 1,5 tona, širok 4,6 metara i visok 7,6 metara. Centralni luster na kojem se nalazi ukupno 350 sijalica sastavljalo je 50 majstora iz Turske puna tri mjeseca.

Pristup džamiji omogućen je ne samo vjernicima već i turistima.

## Reference 
## Vanjski linkovi 
*  Službena stranica
*  Islam u Moskvi
*  "Rušenje Moskovske saborne džamije" – činjenice i dokumenti

Kategorija:Džamije u Moskvi
Kategorija:Islam u Rusiji
Kategorija:1904. u arhitekturi
Hakija Turajlić

**Hakija Turajlić** (1936 – 8. januar 1993) bio je bošnjački političar, ekonomist i biznismen koji je služio kao potpredsjednik Vlade Republike Bosne i Hercegovine prije nego je ubijen 1993. godine. Prije početka rata u Bosni i Hercegovini (1992–1995), Turajlić je bio direktor bosanskohercegovačke kompanije Energoinvest. Njegovo ubistvo su počinili pripadnici Vojske Republike Srpske na Stupu.

## Ubistvo 
[thumb|250x250px|Danski novinar Robert Dulmers pored mezara Hakije Turajlića pokraj [Alipašina džamija|Alipašine džamije u centru Sarajeva.]]
Dana 8. januara 1993. Hakija Turajlić je otišao na Međunarodni aerodrom u Sarajevu da dočeka Orhana Sefa Kilercioğlua koji je pratio pošiljku pomoći iz Turske. U cilju da se vrati u Sarajevo morao je proći kroz teritoriju pod kontrolom bosanskih Srba gdje je UNPROFOR trebao da omogući zaštitu. Konvoj UN-a koji je vozio Turajlića u Sarajevo je zaustavila vojska srpskih vojnika na ilegalnoj barikadi nekoliko kilometara od aerodroma. Nakon 90-minutnog zastoja francuski oficir UNPROFOR-a je otvorio vrata na oklopnom transporteru u kojem je Turajlić sjedio, pri čemu je srpski vojnik otvorio vatru iz kalašnjikova. Turajlić je pogođen sa 7–8 hitaca. Francuske trupe nisu uzvratile vatru, nisu pozvale pojačanje — jedinice koje su bile daleko 500 m — niti su zadržale ubice. Britanske trupe koje su pristigle na mjesto zločina su dobile naredbu da napuste lokaciju.

Ubistvo Turajlića je zateglo odnose između  Vlade RBIH i UNPROFOR-a te je bilo razlog zašto su mirovni pregovori u Ženevi prekinuti. Ujedinjene nacije i VRS su odbili sarađivati sa Vladom RBIH u istraživanju i pronalasku ubice. Srpski vojnik, Goran Vasić, je optužen za Turajlićevu smrt, ali je oslobođen te optužbe 2002. godine. Zid oko deset metara dug i oko dva metra visok, koji podsjeća na Berlinski zid, postavili su srpski stanovnici na Dobrinji nakon što je policija ušla u osporenu teritoriju pod srpskom kontrolom da uhapsi Vasića.

## Priznanja 
Ulica na Dobrinji u Sarajevu nosi naziv u njegovu čast. Bokserski turnir "Memorijal Hakija Turajlić" se odvija u Sarajevu svake godine u njegovu čast. Od 1994. godine više od 400 boksera iz 30 zemalja svijeta učestvovalo je u ovom turniru.

## Reference 
Kategorija:Rođeni 1936.
Kategorija:Umrli 1993.
Kategorija:Bosanskohercegovački ministri
Kategorija:Biografije, Čapljina
Kategorija:Rat u Bosni i Hercegovini
Sultanovići

* Sultanovići (Donji Vakuf), naselje u općini Donji Vakuf.
* Sultanovići (Zvornik), naselje u općini Zvornik.
Šetići (Zvornik)

**Šetići** su naseljeno mjesto u gradu Zvorniku, Bosna i Hercegovina.

## Stanovništvo 
## Također pogledajte
* Masakr u Bijelom Potoku
* Masakr u Hamzićima

## Reference 
## Vanjski linkovi 
* Zvanični sajt grada Zvornika
Donja Kamenica

:
* Donja Kamenica (Zvornik), naselje u općini Zvornik.

:
* Donja Kamenica (Knjaževac), naselje u općini Knjaževac.
Akmačići

:
* Akmačići (Šekovići), naselje u općini Šekovići.

:
* Akmačići (Nova Varoš), naselje u općini Nova Varoš.
Gornji Lokanj (Sapna)

**Gornji Lokanj** je naselje u općini Sapna, Bosna i Hercegovina.

## Historija 
Naselje Gornji Lokanj se do rata u cjelini nalazilo u sastavu općine Zvornik.

## Stanovništvo 
## Reference 
## Vanjski linkovi 
* Zvanični sajt općine Sapna
Zrinka Cvitešić

**Zrinka Cvitešić** (Karlovac, 18. juli 1979) jest hrvatska glumica. Osvojila je Zlatnu arenu 2006. na Festivalu igranog filma u Puli i nagradu za najbolju glumicu na Sarajevskom filmskom festivalu za ulogu u filmu "Što je muškarac  bez brkova?" Godine 2013. počela je glumiti u londonskom pozorištu Phoenix u mjuziklu "Once" za što je dobila uglednu britansku nagradu Laurence Olivier za najbolju glumicu u mjuziklu. Poznata je i po ulozi u poznatom bosanskom filmu "Na putu" u kojem je glumila Lunu.

## Filmografija 
* "Nebo, sateliti" kao medicinska sestra
* "Konjanik" kao Lejla
* "La Femme Musketeer" kao Elena
* "Što je muškarac bez brkova?" kao Tatjana
* "Volim te" kao Squosh cura
* "Vratiće se rode" kao Milica (tv serija)
* "Na putu" kao Luna
* "Lea i Darija - Dječje carstvo" kao Ivka Deutsch
* "Ljudožder vegetarijanac" kao dr. Lovrić
* "London Spy" kao Sara (tv serija)
* "Capital" kao Matya (tv serija)

## Reference 
## Vanjski linkovi 
* 

Kategorija:Rođeni 1979.
Kategorija:Biografije, Karlovac
Kategorija:Hrvatske glumice
Kategorija:Dobitnici Nagrade "Lawrence Olivier"
Kategorija:Živi ljudi
Svjetski kup u biatlonu 2001/2002.

**Svjetski kup u biatlonu 2001/2002.** je bilo 25-o po redu takmičenje biatlonaca za Svjetski kup u biatlonu u organizaciji Međunarodnog biatlonskog saveza (IBU). Sezona je počela 6. decembra 2001. u Hochflizenu u Austriji, a završena 24. marta 2002. u Holmenkollenu u Norveškoj. U ovoj sezoni, takmičenja su održavana po 20-i put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km, potjera 12,5 km, štafeta 4 × 7,5 km i masovni start, a u ženskoj pojedinačno na 15 km, sprint 7,5 km, potjera 10 km, masovni start i štafeta 4 × 7,5 km. Vrhunac takmičenja bile su Zimske olimpijske igre u američkom Salt Lake Cityju. Utrke sa olimpijskih igara su brojane za plasman u Svjetskom kupu. Pobjednik Svjetskog kupa u muškoj konkurenciji postao je po treći put Francuz Raphaël Poirée, dok je u ženskoj konkurenciji po šesti put pobijedila Šveđanka Magdalena Forsberg.

## Kalendar takmičenja 
## Bodovanje 
Od sezone 2000/01, pa sve do sezone 2007/08. koristio se novi sistem bodovanja u kome pobjednik dobija 50 bodova, drugi 47, treći 43 itd. Ovaj sistem je zamijenio stari sistem od sezone 1984/85. po kojem je pobjednik dobijao 30 bodova, drugi 26, treći 24 i svaki sljedeći plasman bod manje.

## Muškarci 
### Rezultati 
### Tabele 
### Pojedinačni rezultati 
## Žene 
### Rezultati 
### Tabele 
### Pojedinačni rezultati 
## Takmičari 
### Bosna i Hercegovina 
Po prvi put u Svjetskom kupu nastupili su biatlonci iz Bosne i Hercegovine (Vedrana Vučićević, Svjetlana Klačar, Momo Skokić i Miro Ćosić).

## Pobjede u Svjetskom kupu 

; Muškarci

; Žene

## Napomene 
## Reference 
## Vanjski linkovi 
* Službeni sajt IBU-a

Kategorija:2001. u biatlonu
Kategorija:2002. u biatlonu
Kategorija:Svjetski kup u biatlonu 2001/2002.
Rožanj (čvor)

:
* Rožanj (Sapna), naselje u općini Sapna.

:
* Rožanj (planinski vrh), najviši vrh Sokolske planine.
Spisak naselja u Hrvatskoj

**Spisak naselja u Hrvatskoj** je lista svih naselja u Republici Hrvatskoj. Po posljednjem popisu stanovništva 2011. godine, Hrvatska je imala **6.756** naselja, raspoređenih u **128** gradova i **428** općina.

Naselja:
A • 
B • 
C • 
Č • 
Ć • 
D • 
Dž • 
Đ • 
E • 
F • 
G • 
H • 
I • 
J • 
K • 
L • 
Lj •
M • 
N •
Nj •  
O • 
P • 
R • 
S • 
Š • 
T •
U •  
V • 
Z • 
Ž

## Također pogledajte
* Županije u Hrvatskoj
* Spisak gradova u Hrvatskoj
* Spisak općina u Hrvatskoj

## Reference 
*
Kategorija:Spiskovi naselja u Hrvatskoj
Kategorija:Administrativna podjela Hrvatske
Naselja
Tabanci

**Tabanci** su naseljeno mjesto u gradu Zvorniku, Bosna i Hercegovina.

## Historija 
U 18. vijeku, u Tabancima je Benan-aga Bujukalić podigao kulu.

## Stanovništvo 
## Reference 
## Vanjski linkovi 
* Zvanični sajt grada Zvornika
Betanj

**Betanj** je naseljeno mjesto u općini Šekovići, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Šekovići
Dole

:

* Dole (Kladanj), naselje u općini Kladanj.
* Dole (Ljubuški), naselje u općini Ljubuški.
* Dole (Šekovići), naselje u općini Šekovići.

:

* Dole (Idrija), naselje u općini Idrija, regija Goriška
* Dole (Metlika), naselje u općini Metlika, regija Jugoistočna Slovenija
* Dole (Šentjur), naselje u općini Šentjur, regija Savinjska
* Dole pod Sveto Trojico, naselje u općini Moravče, regija Srednja Slovenija
* Dole pri Krašcah, naselje u općini Moravče, regija Srednja Slovenija
* Dole pri Litiji, naselje u općini Litija, regija Zasavska
* Dole pri Polici, naselje u općini Grosuplje, regija Srednja Slovenija
* Dole pri Škofljici, naselje u općini Škofljica, regija Srednja Slovenija
* Dolenje Dole, naselje u općini Škocjan, regija Jugoistočna Slovenija

## Također pogledajte
* Gorenje Dole
* Male Dole (čvor)
* Velike Dole (čvor)
Kaštijelj

* Kaštijelj (Kladanj), naselje u općini Kladanj.
* Kaštijelj (Šekovići), naselje u općini Šekovići.
Inn

**Inn** (; ret. *En*) jest rijeka u Švicarskoj, Austriji i Njemačkoj. Duga je 517&nbsp;km i desna je pritoka Dunava. Najviša tačka u njenom slivu jest Piz Bernina (4.049 m). Engadin (*dolina Ena*) jedina je švicarska dolina iz koje vode otječu u Crno more (preko Dunava).

## Geografija 
Izvor je u Švicarskim Alpama, zapadno od St. Moritza u regiji Engadin, koja je dobila ime po ovoj rijeci (ret. *Engiadina*; ). Nedugo nakon izvora Inn teče kroz najveća jezera u svom toku, Sils i Silvaplanu. Nastavlja sjeveroistočno i ulazi u Austriju. Od Landecka teče ka istoku kroz Tirol i njegov glavni grad Innsbruck (*Most na Innu*), a zatim kod Kufsteina prelazi granicu i ulazi u Bavarsku.

Na bavarskoj teritoriji teče ka sjeveru i prolazi kroz Rosenheim, Wasserburg na Innu i Waldkraiburg; zatim skreće na istok, teče kroz Mühldorf i Neuötting i uvećava se zahvaljujući svojim glavnim pritokama, Alzu i Salzachu.

Odatle do Dunava Inn čini granicu između Njemačke (Bavarska) i Austrije (Gornja Austrija). U ovom posljednjem dijelu svog toka protječe kroz Simbach na Innu, Braunau na Innu i Schärding. U tom području ima dosta malih gradova (npr. Marktl na Innu u Bavarskoj).

U Passauu se konačno ulijeva u Dunav (kao i Ilz). Iako na njihovom sastavu Inn ima veći prosječni (pro)tok od Dunava i iako je u njegovom slivu Piz Bernina, koji je najviša tačka i u slivu Dunava, Inn se smatra pritokom Dunava, koji je duži, ima veći sliv i stalniji tok. Inn je jedina rijeka koja izvire u Švicarskoj i otječe u Crno more (preko Dunava).

## Pritoke 
mini|600px|center|Pogled na dolinu Inna. Na desnoj polovini slike nalazi se ulaz u dolinu Ziller.
* Desne (nizvodno po redoslijedu ulijevanja):  Flaz, Spöl, Clemgia, Faggenbach, Pitzbach, Ötztaler Ache, Melach, Sill, Ziller, Alpbach, Wildschönauer Ache, Brixentaler Ache, Weißache, Kaiserbach, Rohrdorfer Ache, Sims, Murn, Alz, Salzach, Enknach, Mattig, Ach, Antiesen, Pram
* Lijeve (nizvodno po redoslijedu ulijevanja): Beverin, Schergenbach, Sanna, Gurglbach, Brandenberger Ache, Kieferbach, Auerbach, Kirchbach, Mangfall, Attel, Isen, Rott

## Galerija 

Innbrücke bei Silvaplana zwischen Silvaplaner See und Champfèrersee bei Tauwetter.jpg|Most na Innu u Silvaplani
Inn Bever.jpg|Inn u gornjem toku kod Bevera u Engadinu
Inn Susch.jpg|Inn kod Suscha u Donjem Engadinu
Fluss-inn-bei-ried.jpg|Inn u Ried im Oberinntalu
Bij Brixlegg, der Inn foto2 2012-08-09 11.18.jpg|Inn kod Brixlegga
2010.10.07 Inn Stausee Langkampfen Baggerschiff.JPG|Inn kod Kufsteina
Wasserburg5.jpg|Inn kod Wasserburga
Inn bei Mühldorf.jpg|Inn kod Mühldorfa
Schloss Neuhaus am Inn 080809-3.jpg|Inn kod dvorca Neuhaus

## Reference 
## Vanjski linkovi 
* Inn u *Švicarskom historijskom rječniku*   

Kategorija:Rijeke u Švicarskoj
Kategorija:Rijeke u Austriji
Kategorija:Rijeke u Njemačkoj
Kategorija:Međunarodne evropske rijeke
Bilalići

* Bilalići (Teočak), naselje u općini Teočak.
* Bilalići (Ugljevik), naselje u općini Ugljevik.
Gornja Krćina (Teočak)

**Gornja Krćina** je naselje u općini Teočak, Bosna i Hercegovina.

## Historija 
Naselje Gornja Krčina se do rata u Bosni i Hercegovini (1992-1995) u cjelini nalazilo u sastavu općine Ugljevik.

## Stanovništvo 
## Reference 
## Vanjski linkovi 
* Zvanični sajt općine Teočak
Jasenje

:
* Jasenje (Kozarska Dubica), naselje u općini Kozarska Dubica.
* Jasenje (Teočak), naselje u općini Teočak.
* Jasenje (Ugljevik), naselje u općini Ugljevik.

:
* Jasenje (Aleksinac), naselje u općini Aleksinac.
Sniježnica (čvor)

:
* Sniježnica (Teočak), naselje u općini Teočak.
* Sniježnica (jezero), jezero u općini Teočak.

:
* Sniježnica, planina.
Ustavni zakon FNRJ 1953.

**Ustavni zakon** (*Ustavni zakon o osnovama društvenog i političkog uređenja Federativne Narodne Republike Jugoslavije i saveznim organima vlasti*) donesen je 14. januara 1953. kao veliki paket izmjena Ustava Jugoslavije od 1946. godine, sa ciljem uvođenja pojma samoupravljanja u ustavnu materiju Jugoslavije. Ustav od 1946. godine sa ovim izmjenama bit će na snazi do Ustava Jugoslavije od 1963. godine.

## Odredbe 
Osnovama političkog i društvenog uređenja proglašene su društvena svojina na sredstvima za proizvodnju, samoupravljanje proizvođača u privredi, samoupravljanje radnog naroda u općinama, gradu i srezu i samoupravljanje radnog naroda u oblasti prosvjete, kulture i socijalnih službi. Jugoslavija je proglašena socijalističkom, demokratskom saveznom državom suverenih i ravnopravnih naroda. Sva vlast u zemlji je pripadala radnom narodu preko predstavnika u raznim tijelima, kao i neposredno - izborima, opozivom predstavnika, zborovima, savjetima i drugim oblicima samoupravljanja, koje je proglašeno za osnovu čitavog uređenja. Na polju predstavničkog tijela ovo se ogledalo u uvođenju Vijeća proizvođača, kao doma predstavnika profesija, pored političkog doma. Napušten je princip dihotomne podjele vlasti, a Savezna narodna skupština proglašena je za vrhovnog predstavnika narodnog suvereniteta i najviši organ vlasti federacije. Do tada postojeći najviši izvršni organi, Prezidijum Narodne skupštine FNRJ i Vlada FNRJ zamenjeni su sa dva izvršna organa Savezne narodne skupštine - Predsjednikom republike i Saveznim izvršnim vijećem (SIV), koji su skupštini bili odgovorni za rad. Predsjednik republike bio je ujedno i predsjednik SIV-a.Takođe je napušten i demokratski centralizam, povećana su prava republika i autonomnih oblasti, a u općini, gradu i srezu uvedeno je samoupravljanje.

## Praksa 
Ustavni zakon zapravo je proglašen za povelju društvenog samoupravljanja, a taj naziv nosit će i naredni ustavi Jugoslavije. Po zamisli tvoraca, ovaj ustav trebalo je da omogući nesmetanu izgradnju samoupravljanja, do donošenja novog Ustava Jugoslavije od 1963. godine. Ove političke promjene relativno malo utiču na demokratski razvoj u Jugoslaviji, jer se u političkim strukturama i dalje osim Tita zadržavaju političari tvrde linije Edvard Kardelj, Aleksandar Ranković, Milovan Đilas, Svetozar Vukmanović Tempo i drugi partijski oligarsi.

## Vanjski linkovi 
## Reference 
Kategorija:Ustavi Jugoslavije
Kategorija:Politika SFRJ
Kategorija:1953. u Jugoslaviji
Atmačići

**Atmačići** su naseljeno mjesto u općini Ugljevik, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Ugljevik
Mezgraja (čvor)

:
* Mezgraja (Ugljevik), naselje u općini Ugljevik.

:
* Mezgraja (Babušnica), naselje u općini Babušnica.
* Mezgraja (Crveni Krst), naselje u općini Crveni Krst.
El-Hakka

**Sura El-Hakka** (arapski: **سورة الحاقة**; bos.: *Čas neizbježni*) je 69. sura Kur'ana. 
Ima 52 ajeta i spada u mekanske sure (sure koje su objavljene u Meki). 
 
## Historijski kontekst i sadržaj 
Sura po broju ajeta spada u sure srednje veličine te se samim time nalazi u srednjem dijelu Kur'ana. Govori o Sudnjem danu, tj. o času neizbježnom, prema kojem je i nazvana. Objavljena je u Mekki i smatra se ranomekanskom surom, objavljenom u periodu između 612. i 617. godine. 
U to doba, Arapskim poluostrvom je uglavnom bilo zastupljeno mnogoboštvo a islam, kao religija u nastanku, je imao vrlo malu vjersku, političku ili društvenu moć.

U prvih 13 ajeta se govori o narodima koji su poricali čas koji je neizbježan i o onome što ih je zadesilo. Pa se tako spominju narodi Ad i Semud kao i Nuhov narod i narod Faraona.

U daljim ajetima sure se navode detalji o samom Sudnjem danu kao i onome što će uslijediti neposredno nakon časa neizbježnog.

## Također pogledajte 
*Kur'an
*Tefsir

## Reference 
## Vanjski linkovi 
* Tefsir sure El-Hakka 
* Sura El-Hakka sa prijevodom na bosanski (od Korkuta), na tanzil.net
* Sura El-Hakka s audiozapisom

Kategorija:Kur'an
H
H
Spisak nacionalnih spomenika Bosne i Hercegovine u Sokocu

'''Na spisku nacionalnih spomenika Bosne i Hercegovine u općini Sokolac jesu sljedeći spomenici:
* "Nekropola sa stećcima na lokalitetu Crkvina u Bjelosavljevićima" (historijsko područje)
* "Prahistorijski tumuli i nekropole sa stećcima u Luburića Polju" (historijsko područje)
* "Sultan-Selimova džamija u Knežini kod Sokoca" (mjesto i ostaci historijske građevine).

## Reference 
## Vanjski linkovi 
* Zvanični sajt Komisije za očuvanje nacionalnih spomenika Bosne i Hercegovine

Kategorija:Nacionalni spomenici u Sokocu
Lopare Selo

* Lopare Selo (Čelić), naselje u općini Čelić.
* Lopare Selo (Lopare), naselje u općini Lopare.
Milino Selo

* Milino Selo (Lopare), naselje u općini Lopare.
* Milino Selo (Lukavac), naselje u općini Lukavac.
Mrtvica

:
* Mrtvica (Lopare), naselje u općini Lopare.

:
* Mrtvica (Vladičin Han), naselje u općini Vladičin Han.
Smiljevac

:
* Smiljevac (Lopare), naselje u općini Lopare.

:
* Smiljevac (Ivanjica), naselje u općini Ivanjica.
El-Burudž

**Sura El-Burudž** (arapski: **سورة البروج**; bos.: *Sazviježđa*) je 85. sura Kur'ana. 
Ima 22 ajeta i spada u *mekanske sure* (sure koje su objavljene u Meki). 
 
## Sadržaj 
Sura je relativno kratka i spada u one sure koje započinju Allahovim zaklinjanjem, nekom od Njegovih znamenitosti.

U 4. ajetu se spominju vlasnici rovova: "...prokleti bili vlasnici rovova" te se komentatori Kur'ana ne slažu u tome ko su oni bili. Naime, Esbat, od Es-Suddija, prenosi da je rekao: ”Ibn Ebi-Hatim prenosi da su rovovi kopani na tri mjesta: u Iraku, Šamu i Jemenu."

Osim toga, kaže se da je vladar te zemlje (Nedžran) bio Zu Nuvas, čiji su stanovnici primili kršćanstvo. Vladar Zu Nuvas i jedan broj Jemenaca su bili primili judaizam. Kad su ovi prihvatili kršćanstvo Zu Nuvas ih je kaznio vatrom upaljenom u iskopanim jamama. Na taj način je u samo jednom danu ubijeno 20.000 ljudi, od kojih se spasio samo
jedan čovjek pobjegavši na konju.

## Također pogledajte 
*Kur'an
*Tefsir
*Tefsir Ibn-Kesira

## Reference 
## Vanjski linkovi 
* Tefsir sure El-Burudž 
* Sura El-Burudž sa prijevodom na bosanski (od Korkuta), na tanzil.net
* Sura El-Burudž s audiozapisom

Kategorija:Kur'an
B
B
Vakuf (Lopare)

**Vakuf** je naseljeno mjesto u općini Lopare, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Lopare
Jablanica (Čelić)

**Jablanica** je naselje u općini Čelić, Bosna i Hercegovina.

## Historija 
Naselje Jablanica se do rata u Bosni i Hercegovini (1992-1995) u cjelini nalazilo u sastavu općine Lopare.

## Stanovništvo 
## Reference 
## Vanjski linkovi 
* Zvanični sajt općine Čelić
Bečka vijećnica

mini|upright=1.35|Bečka vijećnica 
**Bečka vijećnica** () jest zgrada u Beču koja služi kao sjedište gradonačelnika Beča, ali i Gradskog vijeća. Također služi kao sjedište vlade i Skupštine (*Landtag*) Beča kao savezne pokrajine.

## Historija 
Dizajnirao ju je Friedrich von Schmidt u neogotskom stilu, a sagrađena je između 1872. i 1883. Na vrhu tornja nalazi se *Rathausmann*, jedan od simbola Beča. S prednje strane Vijećnice nalazi se veliki park, *Rathauspark*.
U Vijećnici je smješten i historijski restoran "Wiener Rathauskeller". Ovaj tradicionalni restoran sastoji se od nekoliko baroknih sala, u kojima se nude male tradicionalne bečke delicije, ali i velike gala večere.

## Renoviranje 
27. septembra 2012. počeli su radovi u sklopu projekta renoviranja Vijećnice vrijednog 35 miliona eura, a čiji je završetak planiran do 2023. Očekuje se da će projekt biti izveden u 11 etapa na površini većoj od 40,000 m². Među nedavno renoviranim dijelovima ove građevine nalaze se neobarokni salon Ziehrer i redizajnirana sala Lanner-Lehar, čije je zidove i plafon oslikao njemački umjetnik Rainer Maria Latzke, koristeći se tehnikom ''Trompe-l'œil* (*Zavaraj oko'').

## Galerija 

Datoteka:Wiener Rathaus Innenhof Gewitterwolken 2010.jpg|Vijećnica
Datoteka:Wien ratusz 1.jpg|Vijećnica
Datoteka:Festsaal Rathaus Vienna 2007.jpg|Sala za glavne svečanosti
Datoteka:Rathaus Vienna Eistraum 2005 Nightshot.JPG|Vijećnica
Datoteka:Wiener Rathaus 2007 Detail a.jpg|Vijećnica

## Reference 
## Vanjski linkovi 
* Službeni sajt
* Das Wiener Rathaus – Der Neubau 1868
* Bundesdenkmalamt – Rathaus Wien
* Bečki parkovi – Rathauspark
* Sajt gradskih vlasti Beča

Kategorija:Gradske vijećnice u Austriji
Kategorija:Građevine u Beču
Svjetsko prvenstvo u skijaškim letovima 2016.

**Svjetsko prvenstvo u skijaškim letovima 2016.** bilo je 24. izdanje ovog takmičenja. Održano je u austrijskom Tauplitzu/Bad Mitterndorfu od 15. do 17. januara na letaonici Kulm. Ovo je Tauplitzu/Bad Mitterndorfu bilo peto domaćinstvo svjetskog prvenstva nakon 1975, 1986, 1996. i 2006.

Pojedinačnu titulu branio je Severin Freund, a ekipnu niko budući da je na prethodnom prvenstvu ekipno takmičenje moralo biti otkazano zbog jakog vjetra. Freund nije uspio ponoviti uspjeh od prije 2 godine – zauzeo je 6. mjesto. Novi svjetski prvak postao je Slovenac Peter Prevc, potvrdivši time svoju dominaciju u tekućoj sezoni. Ekipnu titulu osvojili su Norvežani, koji su deklasirali konkurenciju ostavivši drugoplasirane Nijemce 92 m iza sebe (kad se bodovi pretvore u dužinu).

## Letaonica 
 – prikazan aktualni rekord prije početka prvenstva

## Sudije 
## Raspored 
## Rezultati 
### Kvalifikacije 
### Takmičenje 
Četvrta serija otkazana je zbog jakog vjetra.

### Ekipno takmičenje 
## Lični rekordi 
## Napomene 
## Reference 
## Vanjski linkovi 
* Službeni sajt

Kategorija:2016. u skijaškim skokovima
Kategorija:2016. u Austriji
Kategorija:Sportska takmičenja u Austriji
Kategorija:Skijaški skokovi u Austriji
Amajlije

**Amajlije** su naseljeno mjesto u gradu Bijeljini, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Bijeljine
Banjica

:
* Banjica (Bijeljina), naselje u gradu Bijeljini

:
* Banjica (Drenasi), naselje u općini Drenasi
* Banjica (Istok), naselje u općini Istok
* Banjica (Kaçaniku), naselje u općini Kaçaniku
* Banjica (Lipjani), naselje u općini Lipjani

:
* Banjica (Čačak), naselje u općini Čačak
Matt Damon

**Matthew Paige Damon** američki je glumac, scenarist, režiser i filantrop. Damon i Ben Affleck zajedno su napisali scenarij za film *Dobri Will Hunting* (1997), koji je osvojio Oscara za najbolji originalni scenarij, a u kojem je Damon i glumio. On se nalazi na listi magazina *Forbes* kao "najprofitabilnija filmska zvijezda". i jedan je od 40 glumaca s najvećom zaradom svih vremena. Pored mnogih nagrada i nominacija koje je dobio, uključujući i *Oscar* i *Zlatni globus*, dobio je zvijezdu na Holivudskoj stazi slavnih 2007. za svoj rad u filmskoj industriji.

Damon je postao poznat po svojoj svestranosti i glumio je u komercijalno i kritički uspješnim filmovima kao što su serijal filmova o odmetnutom tajnom agentu Jasonu Bourneu, te mladog lopova Linusa Caldwella u *Oceanovoj trilogiji*, zatim antijunaka u filmu *Talentirani g. Ripley* (1999), palog anđela u filmu *Dogma* (1999), vojnika koji se bori u Francuskoj *Spašavanje vojnika Ryana* (1998) i astronauta nasukanog na Marsu u filmu *Marsovac: Spasilačka misija* (2015). Dobio je dobre kritike za svoje nastupe u dramama kao što su *Syriana* (2005) i *Dobri pastir* (2006), kao i za ulogu negativca u neo-''noir' krimi-drami *Pokojni* (2006).

Osnovao je i nekoliko produkcijskih kuća. Bavi se i humanitarnim radom, uključujući i kampanje kao što su ONE Campaign, H2O Africa Foundation, Feeding America i Water.org. Sa suprugom Lucianom Bozán Barroso ima tri kćeri i pastorka iz Lucianinog prethodnog braka.

## Filmografija 
**Mystic Pizza* (1988)
**School Ties* (1992)
**The Good Old Boys* (1995)
**Dobri Will Hunting* (1997)
**The Rainmaker* (1997)
**Chasing Amy* (1997)
**Spašavanje vojnika Ryana* (1998)
**Kockari* (1998)
**Talentirani g. Ripley* (1999)
**Dogma* (1999)
**Finding Forrester* (2000)
**All the Pretty Horses* (2000)
**Legenda o Baggeru Vanceu* (2000)
**The Majestic* (2001)
**Oceanovih jedanaest* (2001)
**Bourneov identitet* (2002)
**Spirit: Stallion of the Cimarron* (2002)
**Stuck on You* (2003)
**Oceanovih dvanaest* (2004)
**Bourneova nadmoć* (2004)
**Syriana* (2005)
**Braća Grimm* (2005)
**Dobri pastir* (2006)
**Pokojni* (2006)
**Bourneov ultimatum* (2007)
**Oceanovih trinaest* (2007)
**The Informant!* (2009)
**Invictus* (2009)
**Green Zone* (2010)
**True Grit* (2010)
**Contagion* (2011)
**The Adjustment Bureau* (2011)
**We Bought a Zoo* (2011)
**Obećana zemlja* (2012)
**Elysium* (2013)
**Behind the Candelabra* (2013)
**The Monuments Men* (2014)
**Međuzvjezdani* (2014)
**Marsovac: Spasilačka misija* (2015)
**Jason Bourne* (2016)
**The Great Wall* (2016)

## Reference 
## Vanjski linkovi 
* 

Kategorija:Rođeni 1970.
Kategorija:Američki glumci
Kategorija:Američki filmski producenti
Kategorija:Živi ljudi
Kategorija:Amerikanci porijeklom iz Engleske
Kategorija:Amerikanci porijeklom iz Finske
Kategorija:Amerikanci porijeklom iz Škotske
Kategorija:Amerikanci porijeklom iz Švedske
Kategorija:Biografije, Cambridge (Massachusetts)
Kategorija:Američki scenaristi
Hase

* Hase, nadimak za bivšeg nogometaša Asima Ferhatovića

**Bosna i Hercegovina**:
* Hase (Bijeljina), naselje u gradu Bijeljini

**Njemačka**:
* Hase (rijeka), rijeka u Donjoj Saksoniji
LIFO

**LIFO** (engl. *LIFO - Last In, First Out*, bos. "zadnji koji ulazi - prvi izlazi") je metoda   vrednovanja zaliha zasnovana na pretpostavci da se imovina koja je zadnja proizvedena ili stečena prva knjiži kao trošak.
Drugim riječima, prema ovoj metodi, najnovija kupljena ili proizvedena roba prva se uklanja i knjiži kao trošak. Stoga, troškovi starih zaliha ostaju u bilansu stanja, dok se troškovi najnovijih zaliha prvo knjiže kao trošak.

Ova metoda koristi se i u računarstvu, gdje se za pohranu niza istovrsnih podataka koristi "stek".
Stek je LIFO lista sa apstraktnim tipom podataka koji služi za pohranu niza istovrsnih elemenata. Vrsta je podatkovne strukture. Specifičan je po ograničenom pristupu svojim elementima. Omogućava upis i ispis po principu "zadnji koji ulazi - prvi izlazi". 
Stek se zbog ove osobine često upoređuje s hrpom tanjira. Prvi tanjir koji se stavi na hrpu se nalazi na dnu, a onaj koji se posljednji stavi nalazit će se na vrhu. Ako se tanjiri uklone s vrha sve dok se ne dođe do dna hrpe, prvi tanjir koji će se uzeti jeste onaj koji je posljednji stavljen, a na kraju onaj koji je stavljen prvi.

LIFO metodom može se vršiti upis i čitanje, odnosno brisanje, samo sa svog "vrha", dok se ostatku eventualnih ranije upisanih elemenata može pristupiti isključivo nakon uklanjanja elemenata kasnije upisanih. Da bi se pristupilo *k*-tom elementu steka od *n* elemenata, potrebno je prvo sa steka ukloniti *n*-*k* elemenata upisanih nakon *k*-tog i to po redu elemente broj: *n*, *n*-1, *n*-2, ... *k* + 2, *k* - 1. Drugim riječima, ranije upisanim elementima pristupa se tek nakon uklanjanja onih kasnije upisanih. Podaci se sa steka čitaju u obrnutom redosljedu nego što su bili upisani.

Ova metoda ima široku primjenu u informacijskim tehnologijama.

## Također pogledajte 
* FIFO

## Literatura 
* Tomašević, Milo (2004). *Algoritmi i strukture podataka*. Beograd: Akademska misao. str. 406. .

## Reference 
Kategorija:Upravljanje podacima
LIFO (računarstvo i elektronika)

thumb|270x300px| LIFO metod
**LIFO** (engl. LIFO - *last in, first out*)  je kolekcija koja se temelji na politici **"zadnji koji ulazi - prvi izlazi"**.
*Stek* je LIFO lista. Stek je apstraktni tip podataka (ATP) koji služi za pohranu niza istovrsnih elemenata. Predstavlja vrstu  strukture podataka. Specifičan je po ograničenom pristupu svojim elementima. Omogućava upis i ispis po principu "zadnji koji ulazi - prvi izlazi". Uprkos tome, nalazi široku primjenu.
LIFO metoda je metoda koja steku dozvoljava upis i čitanje/brisanje samo sa svog "vrha", dok se ostataku eventualnih ranije upisanih elemenata može pristupiti isključivo nakon uklanjanja elemenata kasnije upisanih. Da bi se pristupilo *k*-tom elementu steka od n elemenata, potrebno je prvo sa steka ukloniti n-k elemenata upisanih nakon k-tog, i to po redu elemente broj: n, n-1, n-2, ... k+2, k-1. Drugim riječima, ranije upisanim elementima pristupa se tek nakon uklanjanja onih kasnije upisanih. Podaci se, dakle, sa steka čitaju u obrnutom redosljedu nego što su bili upisani.
Stek se zbog ove osobine često upoređuje s hrpom tanjira. Prvi tanjir kojeg smo stavili na hrpu, nalazi se na dnu, a onaj koji posljednji stavimo nalazit će se na vrhu. Ako uklanjamo tanjire s vrha sve dok ne dođemo do dna hrpe, prvo ćemo uzeti onaj koji smo posljednji stavili, a na kraju onaj koji smo prvi stavili.

## Operacije za rad sa stekom 
thumb|270x300px|Prikaz push i pop operacija.

* **Init** - služi samo za deklaraciju i inicijalizaciju steka. Pod deklaracijom smatra se stvaranje steka, a pod inicijalizacijom ispravno    postavljanje pokazivača ili kursora (ovisno o implementaciji) tako da se njima implicira stanje liste (da je stek trenutno prazan).
* **Push** - operacija kojom se na vrh steka dodaje novi element i u njega zapisuje podatke.
* **Pop** - operacija koja vraća vrijednost elementa sa vrha steka i briše ga. 
* **IsEmpty** - ovom se funkcijom provjerava stanje steka, odnosno da li je on prazan.

## Funkcije koje se koriste uz LIFO metod 
*   Stack()    *kreiramo novi stek, prazan*
*   void push(Item item)   *dodamo novu stavku*
*   Item pop()    *uklonite nedavno dodane stavke*
*   boolean isEmpty()   *da li je stek prazan?*
*   int size()  *broj predmeta u steku*

## FIFO i LIFO 

Razlika između FIFO i LIFO metoda je u tome što FIFO metod, ukoliko ukupno imamo 3 elementa, elemente dodaje redosljedom: 1elemenat, 2elemenat, 3elemenat, a briše elemente redosljedom: 1elemenat, 2elemenat, 3elemenat. 
LIFO metod, ukoliko imamo ukupno 3 elementa, te elemente dodaje redosljedom: 1elemenat, 2elemenat, 3elemenat, a briše ih redosljedom: 3elemenat, 2elemenat, 1elemenat.
 
## Također pogledajte 
* FIFO (first in, first  out)
* Stek

## Reference 
* N.Husović, E.Brka, S.Ribić -  Operativni sistemi, Sarajevo, februar 2015. godine
* Stacks and its Applications
* Robert Sedgewick and Kevin Wayne - Algorithms, Princeton University

Kategorija:Vrste podataka
Kategorija:Apstraktna vrsta podataka
Mary Morstan

**Mary Watson**, rođ. **Morstan**, fiktivni je lik iz romana i pripovijetki o Sherlocku Holmesu, čiji je autor Arthur Conan Doyle. Premijerno se pojavila u romanu *Znak četverice* (1890), a kasnije je spomenuta u još nizu priča mada se više nije lično pojavljivala. 

Mary je kći Arthura Morstana, višeg oficira na službi u Indiji, čiji će iznenadni nestanak 1878. dovesti do slučaja izloženog u spomenutom romanu. U njemu je ona Sherlockova klijentica, a dr. Watson ju je prilikom prvog susreta opisao na sljedeći način:

Tokom radnje romana između Watsona i gospođice Morstan pojave se osjećaji, što Holmes brzo uoči, često ironično komentirajući taj odnos. Ipak, budući da je Mary trebala naslijediti veliku svotu novca, Watson je svoje osjećaje držao za sebe smatrajući da bi u tim okolnostima bilo nemoralno da joj se udvara. Ipak, kad se blago konačno izgubi, međusobno priznaju osjećaje i naknadno se vjenčaju. Nakon vjenčanja Watson napušta Ulicu Baker 221B i ostavlja Holmesa samog, iako ga često posjećuje. 

Watsonov brak bio je prilično dinamičan. Prvo ljeto nakon vjenčanja, u priči "Grbavac", Watson odlazi sa Holmesom kako bi riješio misteriju zatvorene sobe. S druge strane, u priči "Misterija Boskompske doline" saznajemo kako se Mary brine za Watsonovo zdravlje te ga svojevoljno šalje na selo jer bi mu to godilo. 

Mary Morstan preminula je u neodređenom trenutku između radnje priča "Posljednji problem" i "Prazna kuća", odnosno negdje između 1891. i 1894, što je vidljivo iz kasnijih komentara. Nakon njene smrti Watson se ponovo vraća u Ulicu Baker i živi sa Holmesom, što saznajemo u priči "Norvudski graditelj". 

Watson se nije osvrtao na gubitak supruge, koju je, ako je vjerovati romanu, izrazito volio, što je dovelo do brojnih pitanja o tome koliko su Mary i on zapravo bili bliski. William S. Baring-Gould također sugerira kako se Watson kasnije ponovo oženio, što je dodatno pobudilo sumnje u dubinu odnosa Mary Morstan i dr. Watsona iako je moguće da je Watson jednostavno stoički podnosio svoj gubitak, u skladu s viktorijanskim moralom.

Kategorija:Sherlock Holmes
Kategorija:Književni likovi
Kovanluk

**Bosna i Hercegovina**:
* Kovanluk (Bijeljina), naselje u gradu Bijeljini

**Srbija**:
* Kovanluk (Kraljevo), naselje u općini Kraljevo
* Kovanluk (Merošina), naselje u općini Merošina
Jablanička brana

**Jablanička brana** je lučno-gravitacijska brana na Neretvi oko 4&nbsp;km sjeveroistočno od Jablanice. Sagrađena je između 1947. i 1955. s osnovnim ciljem da se stvori akumulaciono jezero i sa ugrađenim turbinama proizvodi električnu energiju. Početak njenog rada prošao je kroz dvije faze, od 1955. do 1958; prvi generator pušten je u pogon u februaru 1955. Nadogradnja koja je izvršena 2008. povećala je kapacitet hidroelektrane sa 150 na 180 MW. Strojarnica ove brane smještena je oko 4,4&nbsp;km jugoistočno i otpušta vodu nazad u Neretvu. U njoj se nalazi 7 generatora s Francisovim turbinama. Razlika u nadmorskoj visini između rezervoara i strojarnice omogućuje pad od 111 m. Brana je visoka 85 m i tvori Jablaničko jezero. Brana i strojarnica u vlasništvu su Elektroprivrede BiH.

## Hidroelektrana Jablanica 
Hidroelektrana Jablanica smještena je na obali rijeke Neretve, uz magistralni put Jablanica-Prozor. Puštena je u rad 1955. godine. Predstavlja prvo i najveće hidroenergetsko postrojenje izgrađeno na rijeci Neretvi. Građena je u dvije faze od 1947. do 1955, i od 1955. do 1958. Branu je gradilo 5.000 do 6.000 mladih brigadira iz cijele Jugoslavije i Evrope. Proizvodnja električne energije u HE Jablanica započela je u februaru 1955. Nakon izgradnje bila je najveći hidroenergetski objekat u bivšoj SFRJ.

### Karakteristike 
Elektrana je derivaciona s akumulacionim bazenom za sezonsko izravnanje, instalirane snage - 180 MW (šest agregata s Francisovim turbinama). Prosječna godišnja proizvodnja – 770 GWh.

Akumulacijom hidroelektrane (Jablaničko jezero) obuhvaćene su vode Neretve i svih njenih pritoka uzvodno od Jablanice. Podizanjem visoke lučno-gravitacione brane visoke 85 metara, neposredno ispod ušća rijeke Rame u Neretvu, stvoreno je akumulaciono jezero maksimalne dužine 30 kilometara, koje se proteže uz Neretvu do Konjica, a uz rijeku Ramu do sela Gračaca. Najkraćom trasom između jezera i mjesta gdje je smještena mašinska hala u Jablanici, voda se na turbine dovodi kroz dva tunela dužine oko dva kilometra i pri tome se koristi maksimalni pad od 111 metara.

Sveobuhvatna revitalizacija HE (šest agregata i dio prateće opreme) okončana je 2008. godine. Revitalizacijom je instalirani kapacitet povećan sa 150 MW na 180 MW i radni vijek HE produžen za narednih 30 do 40 godina.

## Reference 
Kategorija:Lučno-gravitacijske brane
Kategorija:Jablanica
Kategorija:Brane u Bosni i Hercegovini
Kategorija:Brane završene 1955.
Kategorija:Hidroelektrane u Bosni i Hercegovini
Kategorija:Energetska infrastruktura izgrađena 1955.
Kategorija:Elektroprivreda Bosne i Hercegovine
Brijesnica

**Brijesnica** je naselje u gradu Bijeljini, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Bijeljine